Downloaded from YTS.MX
Official YIFY movies site: YTS.MX
चलो शुरू करते हैं।
हाथ ऊपर।
बहुत सुंदर!
याद रहे कि क्या किया था।
और ऊपर, मोरैन।
बहुत ख़ूब।
बाहर की ओर। बहुत सुंदर।
जन्मदिन मुबारक हो, प्यारी नानी
जन्मदिन मुबारक हो
शुक्रिया।
मुझे नहीं पता। यहाँ?
-माफ़ करना। मैंने तुम्हारी कचौड़ी दे दी। -अगला कौन है?
माँ, आराम से।
चलो भी। बच्चे हमें जवान रखते हैं।
अच्छा।
आप ठीक तो हैं?
नानी?
-आप ठीक तो हैं? -माँ?
कोई एंबुलेंस बुलाओ!
द मेनर
गोल्डन सन मेनर नर्सिंग होम 1911 में स्थापित
तीन महीने बाद
यह करने की ज़रूरत नहीं है, नानी।
ज़रूरत है। मेरी सेहत की ख़ातिर।
यह सभी के लिए बेहतर रहेगा, यकीन करो।
हैलो।
आपका स्वागत है।
-आप उतर जाएँगी? -हाँ।
इस तरफ़ आइए।
दूसरी मंज़िल पर बहुत प्यारा सा कमरा है।
आप ठीक हैं?
यह रहा आपका कमरा।
हैलो। मैं लीसल हूँ।
हैलो। मैं जूडिथ हूँ।
मेरा सामान लगाने की ज़रूरत नहीं थी। मैं ख़ुद कर लेती।
कितने सुंदर जूते हैं।
-आप पेशेवर डांसर रह चुकी हैं? -बस थोड़ा-बहुत।
-मैं बस... -इससे पहले मैं भूल जाऊँ, आपकी दवाइयाँ।
पार्किंसन्स और स्ट्रोक वाली, उन्हें मेरे पास छोड़ दीजिए।
नर्स खाने या सोने के समय सही दवा
याद से दे देगी।
मैं हमेशा ख़ुद ही लेती हूँ, शुक्रिया।
अब आपको वह करने की ज़रूरत नहीं। राहत की बात है न?
बिल्कुल सही समय है।
मुझे दवा का नया पर्चा चाहिए।
कम से कम यहाँ शांति है।
जो अच्छा है, मेरी नींद कच्ची है।
मैं अब चलती हूँ। आपको कुछ भी चाहिए तो मुझे बता दीजिएगा।
मिस बेंसन, आपसे बात कर सकती हूँ?
यह जगह सही नहीं है।
मैं 70 साल की हूँ, जॉश।
उम्र बस एक संख्या होती है। वह मायने नहीं रखती।
नहीं, मेरे बच्चे।
बूढ़े लोग बस ख़ुद को हौसला देने के लिए ऐसा कहते हैं।
आप तो ऐसी नहीं हैं।
मेरी उम्र मुझे नाचने और सिखाने और बाकी सबसे...
कदम से कदम मिलाने से रोकती है।
आप यहाँ सबसे ज़्यादा जवान दिखती हैं।
पर पता है क्या?
यहाँ मौजूद हर इंसान यही सोचता है।
सबको लगता है कि अब भी 20 के हैं।
पता नहीं कि मैं कैसे...
मैं कैसे आपसे जुदा रह पाऊँगा।
तुम क्या कर सकते हो... वह क्या है?
क्या? मत कीजिए!
ठीक है, माँ। आप सामान वगैरह लगा लीजिए।
ठीक है।
आप चली जाइए। मैं बाद में आ जाऊँगा।
-कुछ देर यहीं रहूँगा। -मेरे साथ चलो।
नानी को आराम करने दो।
कुछ भी चाहिए तो फ़ोन कीजिएगा।
-ज़रूर। -ठीक है।
चिंता मत करो, मैं ठीक रहूँगी।
बाय, नानी।
जॉश एक लड़के की जिगरी दोस्त उसकी नानी होती है।
पेड़।
माफ़ करना, मैंने अपना परिचय नहीं दिया।
जूडिथ।
लगता है हम रूममेट हैं, मानो फिर से कॉलेज में हों।
लगता है यह बात करने का सही वक्त नहीं है।
देख रहे हैं।
एलिज़ाबेथ
यह ढूँढ़ रही हैं?
शुक्रिया। मैं घबराने ही वाली थी।
हमारा "सेलफ़ोन मना है" नियम पता है न?
माफ़ करना, क्या?
यहाँ की सुख और शांति के लिए,
इमारत के आसपास किसी को फ़ोन चलाने की इजाज़त नहीं है।
-मेरी टाँग खींच रही हो। -यह बात कॉन्ट्रैक्ट में थी।
उन सारे इंस्टाग्राम अपडेट पर पानी फिर गया जो मैं यहाँ से पोस्ट करने वाली थी।
अभी तक जवाब नहीं दिया।
-वह ठीक ही होंगी। -"ठीक होंगी"?
आपने उनकी रूममेट को देखा था?
यह मुश्किल है, पर हमें याद रखना होगा कि यह उनका फ़ैसला था।
आप कम से कम उनका मन बदलने की कोशिश तो कर सकती थीं।
कोई आज तक तुम्हारी नानी का इरादा नहीं बदल सका।
बकवास। आप उनकी देखभाल नहीं करना चाहती।
जब हमें उनकी ज़रूरत थी तो वह
हमारे पास आईं, अब उन्हें ज़रूरत है, तो निकाल दिया?
यह सही नहीं है।
मैं फ़िल्म देखने जा रहा हूँ।
यह अजीब है। हो सकता है कि इससे तुम्हें थोड़ी घबराहट हो।
इसने किसी को अतीत का साया बना दिया।
यह तुम्हें देख रही है, बच्चे।
नहीं! मुझे छोड़ो!
बहुत हो गया!
इमोजन, सोने का वक्त हो गया है। मेरे साथ चलिए।
चली जाओ!
नहीं, अभी ज़रा मेरे साथ चलिए।
-प्लीज़ सोने चली जाइए। -मुझे घर जाना है!
आप घर पर ही हैं।
मुझे जाना है। प्लीज़! नहीं।
आज आप कैसी हैं?
क्या बाद में यहाँ का मैदान देखना चाहेंगी?
थोड़ी देर टहलने के लिए वक्त निकाल लूँगी।
-मुझे बहुत अच्छा लगेगा। -बढ़िया।
मैं इस बदलाव के लिए तैयार नहीं थी।
मुझे नाचना सबसे ज़्यादा याद आता है।
पर मेरी हालत ठीक नहीं है।
अभी के लिए तो लक्षण काबू में हैं,
पर कौन जाने ऐसा कब तक रहेगा।
आगे जो भी होने वाला है...
जब भी और जैसे भी मेरी हालत बिगड़ेगी...
नहीं चाहती कि मेरा परिवार मुझे उस हाल में देखे।
वैसे, आप बिल्कुल तंदुरुस्त लग रही हैं।
कुछ मज़ेदार देखना चाहेंगी? आइए।
आप ठीक हैं?
तुम मुझे कहाँ ले जा रही हो?
सफ़ारी पर गए मुझे अरसा हो गया है।
लीजिए, यह रही वह जगह।
बेहद ख़ूबसूरत है।
है न? देखकर मन करता है कि यहाँ एक अच्छी किताब लेकर बैठ जाओ।
या आराम से लेटकर परियों के सपने देखो।
यह क्या है?
बदमाश बच्चे। वे मैदान में रात बिताते हैं और शराब पीते हैं।
हमने एक बाड़ लगाई थी,
पर अब वे उसे चिमटी से काटकर घुस आते हैं।
पुराने दिन याद आ गए...
मैं और मेरे दोस्त जंगल में बेपरवाह होकर जश्न मनाते थे।
हम गाँजा पीते और गिटार बजाते, आग के चारों ओर नाचते।
मैं अपने पति जॉर्ज से वहीं पर मिली थी।
तब ज़िंदगी कितनी आसान था। बेपरवाह। एक दिलचस्प कारवाँ।
आपको क्या मिला?
तुम इसे जानती हो?
नहीं। मैं... शायद नहीं।
आइए।
इससे पहले कि वे खोजी दल भेज दें हमें वापस चलना चाहिए।
आप यहाँ कोई शौकिया काम ढूँढ़ लीजिए।
बाग़वानी?
यहाँ करने के लिए कई सारी चीज़ें हैं।
चित्रकारी, शिल्पकारी, बैले नृत्य भी।
शायद वह आपको पसंद आएगा?
नहीं।
कौन किसी बुढ़िया को कसी पतलून पहनकर मटकते हुए देखना चाहेगा?
और यह रही हमारी सब्ज़ियों की क्यारी।
-लीसल। हैलो। -हैलो।
हैलो।
देवियो, यह हैं जूडिथ।
-यह कल रात ही यहाँ आई हैं। -हैलो।
-नई सदस्या। -हाँ, बिल्कुल सही।
-हैलो, मैं हूँ रूथ। -हैलो। मिलकर अच्छा लगा।
-ट्रिश। तुम्हारा स्वागत है। -शुक्रिया।
-नागदौन? -हाँ।
एब्सिंथ बनाते हो?
पौधों के बारे में जानकारी है?
नहीं, पर एब्सिंथ के बारे में जानकारी रखती हूँ।
कदम बचाकर, कमसिन हसीना, हाँ।
मैंने तुम्हें देखा नहीं।
डराने के लिए माफ़ी चाहता हूँ। मैं रोलेंड।
जूडिथ। मैं बस देख रही थी...
कुछ कहने की ज़रूरत नहीं। मिलकर बहुत अच्छा लगा।
मैं आज तुमसे मिलने आने वाला था...
हमारी एक ताश मंडली है,
और ब्रिज के लिए एक खिलाड़ी कम है। क्या तुम्हें खेलना आता...
-ब्रिज? -कितनी घिसीपिटी बात है।
पर उतना उबाऊ नहीं है जितना लगता है, यकीन मानो।
हाँ, ज़रूर। यह बढ़िया रहेगा।
बहुत ख़ूब।
तुम सबसे मिलकर ख़ुशी हुई।
हाँ।
अलविदा।
-अलविदा। -बाय।
-जूडिथ, बहुत ख़ुशी हुई कि तुम यहाँ आई। -हैलो।
हाँ। यहाँ इतनी सारी मज़ेदार गतिविधियाँ हैं
कि लगा शायद समय ही नहीं मिल पाएगा।
जश्न शुरू करने के लिए कुछ ख़ास लाई हूँ।
-हाँ। -इधर लाओ, बहना।
वाह जी वाह, शराब। बहुत बढ़िया है। शुक्रिया, जूडिथ।
तो सबसे पहला सवाल। परिवार वाले हैं?
मेरी बेटी और मेरा नवासा, जॉश। वह 17 साल का है।
वे मिलने आएँ तो मुलाकात का लुत्फ़ उठाना। आगाह कर दूँ कि उनका आना कम होता जाएगा।
मैं सहमत हूँ।
जब नाच सिखाने की हालत में नहीं रही तो दोस्तों ने नाता तोड़ लिया।
पर जॉश मुझसे मिलने आता रहेगा।
वह मेरे जीवन की जोत है, मुझे जवान रखता है।
अच्छा, यह बात है?
बचपन में ही उसके पिता चल बसे।
और ज़ाहिर है, हम सब दुखी थे,
पर जॉश उस दुख से उबर ही नहीं पा रहा था।
कुछ समय बाद, यह ज़रूरी था कि वह सामान्य ज़िंदगी जिए, बच्चे, मस्ती।
पर उसकी माँ उसे वह नहीं दे पाई।
तो मैंने... वह और मैं बहुत करीब आ गए।
जिस बात की चिढ़ उसकी माँ को अब तक है, बदकिस्मती से, पर...
तुम्हारा परिवार है?
वे बहुत पहले जा चुके हैं।
एक बार यहाँ आ गए, तो हम समाज के लिए बेमानी हो जाते हैं।
-मानो हम जेल में हों। -वैसे, हमें सज़ा-ए-मौत तो मिली है।
तुम शादीशुदा हो?
मेरे पति चल बसे।
वह एक भले इंसान और एक कमाल के संगीतकार थे, और मुझे उनकी बहुत याद आती है।
तुम?
-वही हाल, पत्नी की याद में जी रहा हूँ। -हाँ।
जीवन में एक साथी होना बहुत अहम होता है।
कभी-कभी सोचती हूँ कि बूढ़े होने की सबसे मुश्किल बात यह है कि मैं
यह नहीं देख पाऊँगी कि जॉश कैसा आदमी बनता है।
उफ़, बहुत हो गई उदासी भरी बातें।
अपना नया घर कैसा लग रहा है?
-ढलने में थोड़ा वक्त लगता है, है न? -हाँ।
तुम्हें इस बदलाव को अपनाकर आगे बढ़ना होगा।
जो लोग ऐसा नहीं करते, वे वैसे दिखने लगते हैं...
दूसरे पर कीचड़ नहीं उछाल सकती। मैं एक नर्तकी थी, पता है।
मेरा पेशा मेरे यौवन या उसके दिखावे पर निर्भर करता था।
मैं लोगों के फ़ैसलों को समझती हूँ।
मैंने तीन बार फ़ेस लिफ़्ट करवाया।
मैंने हर प्रचलित डाइट की है।
फ़िलर, हर किस्म का बोटॉक्स।
अगर मुझसे कोई यह कहता
कि कुँवारियों के रक्त से नहाने से जवान होते हैं,
तो मैं भी एलिज़ाबेथ बैथरी जैसी बन जाती।
पर आख़िर में, आप एक हद तक ही हालात बदल सकते हैं।
कुदरत के खिलाफ़ जाने की कीमत चुकानी पड़ती है।
क्या आप अपने यौवन के निखार को वापस पाना चाहेंगे? हेबोरा। रात की क्रीम।
चलिए। यहाँ। ऐसे मत...
मुझे छोड़ो! नहीं!
-मुझे छोड़ो! मुझे नहीं जाना। -इन्हें बिस्तर पर लिटाओ।
-नहीं! रुक जाओ! -शांत हो जाइए।
बच्चों जैसा बर्ताव कर रही हैं!
नहीं!
कोई मदद कर सकती हूँ?
नहीं। कोई बात नहीं।
तुम्हें वह दिखता नहीं है?
क्या कहा?
तुम्हें वह दिखता नहीं है? वह हमें सोते हुए देखता है। तुमने देखा नहीं?
क्या तुम उसकी बात कर...
-नहीं! -शांत हो जाइए।
बस ऑज़ी ही तो है। यह कुछ नहीं करेगा, ठीक है? देखिए।
देखा? वह चला भी गया।
यह लीजिए।
मेरे दादा जी अपने आख़िरी सालों में अलज़ाइमर रोग से पीड़ित थे।
ऐसा लगता था मानो...
उनके दिमाग के छोटे-छोटे हिस्से एक-एक करके बिखर रहे हैं।
सुनकर अफ़सोस हुआ।
तभी मैंने नर्स बनने का फ़ैसला लिया। मैं कुछ बदलाव लाना चाहती थी।
जब छोटी थी, मेरे दादा-दादी ने यह दिया था।
बहुत सुंदर है।
मुझे ऐसा लगता है जैसे वे मेरी हिफ़ाज़त कर रहे हैं।
सोने का वक्त हो गया?
यह क्या है?
सोने में मदद करने के लिए कुछ गोलियाँ।
हम पक्का करना चाहते हैं कि सब अच्छे से सोएँ।
सबको नींद की गोली दे रहे हो?
नींद की गोलियाँ? कुछ ज़्यादा ही नाटकीय हो गया।
मैं जानती हूँ कि चीखते-चिल्लाते मरीज़ों को संभालना मुश्किल है।
पर तुम्हारे साथी कर्मचारी ज़्यादा सख़्ती नहीं बरतते?
हम सब प्रशिक्षित पेशेवर हैं, और किसी को बिना मर्ज़ी के शामक दवा नहीं दी जाती।
देखिए, चिंता मत कीजिए। थोड़ा वक्त लगता है।
पर आप आराम से ढल जाएँगी।
नहीं!
वहाँ! वह क्या है? अनेट ठीक तो है न?
वह कहाँ गया?
क्या आपने कोई बुरा सपना देखा?
क्या बकवास है! वह वहाँ खड़ा था।
ऐसी भाषा का इस्तेमाल ज़रूरी है?
-मैं बच्ची नहीं हूँ। -ज़ाहिर है।
तो फिर, गुड नाइट।
नर्स। अच्छा, तुम हो।
-आपको कुछ चाहिए? -मेरे कमरे में कोई आया था?
मेरा कंघा ग़ायब है।
लगता तो नहीं। मैं ढूँढ़ने में आपकी मदद करती हूँ।
मैं कह रही हूँ, कोई ले गया।
-वह ग़ायब है। -यह है क्या?
हाँ।
शायद आपका ध्यान भटक गया होगा। नई आदतें।
लोग अक्सर यहाँ चीज़ें गुमा देते हैं।
नहीं, मुझे फ़र्क नहीं पड़ता।
किसकी बारी थी?
यह तो आसान है।
एबट एंड कस्टेलो मीट फ़्रैंकनस्टाइन में विल्बर और चिक क्या नौकरी करते हैं?
बैगेज क्लर्क की। याहू!
उन्हें क्या हो गया है?
वह यहाँ हर रोज़ आता है।
सोचता है कि उसकी बीवी उसे घर ले जाने के लिए आ रही है।
यह भूल जाता है कि उसकी बीवी मर चुकी है।
आप सोच सकती हैं?
शायद किसी गिरोह के सरगना हों,
डॉल्फ़िन मछलियों को हत्यारा बनने का प्रशिक्षण देते हों या... कौन जाने?
पर अब, उनके दिमाग ने साथ छोड़ दिया।
वह गुम हो गए।
हे भगवान, अब मुझे रुलाओगे क्या?
नहीं। संजीदा हूँ। मेरी राय में, इससे बदतर कुछ नहीं हो सकता।
अपने मुँह से टेपवर्म खींचकर निकालने से भी बदतर?
घर की चाबियाँ कुत्ते की पॉटी में गिरने से भी बदतर?
कहीं ज़्यादा बदतर।
या पैर की हर उँगली के बीच कागज़ से कट जाना?
-या रुको। दाँतों के बीच। -ठीक है। नहीं...
हे भगवान। नहीं। आप जीतीं।
यह और आसान होता जाएगा, है न?
यह लो।
वहाँ कोई है?
आप क्या कर रही हैं? आपको अपने कमरे में होना चाहिए।
वहाँ मेरे बिस्तर पर कुछ था!
-तुम कहाँ थी? -आप मेरी इकलौती मरीज़ नहीं हैं।
अगर आप यूँ ही घूमती रहेंगी, तो मुझे दरवाज़ा बंद करना पड़ेगा।
वह ठीक यहाँ पर था!
-मेरा हाथ छोड़ो! -शांत हो जाइए। आपको चोट लग जाएगी।
मैं ख़ुद सोने जा सकती हूँ, मदद की ज़रूरत नहीं।
आप चाहती हैं कि मैं मदद के लिए गैरी को बुलाऊँ?
-वह बाहर ही है। -वह वहाँ है?
मुझे पता था! वही वह आदमी होगा!
गैरी के पास आपके कमरे में मंडराने से बेहतर काम हैं।
एक और बुरा सपना होगा। चलिए।
वापस बिस्तर पर लेट जाइए।
अनेट।
वह कौन है?
तुमने उसे पहले देखा है?
तुम्हारा क्रॉस कहाँ गया?
-जूडिथ। तुम आ गई। आओ बैठो। -शुक्रिया।
तुम थकी हुई लग रही हो।
अपनी बात करो।
अंदाज़ा न होता, तो कहती कि तुमने ज़्यादा पी ली।
जश्न कहाँ पर था?
कल रात से बेहतर महसूस कर रही हैं न?
आपने बहुत बुरा सपना देखा था।
"आपने बहुत बुरा सपना देखा था।"
-वे सब हमसे बच्चों जैसे पेश आते हैं। -है न?
मैंने कल रात कोई बुरा सपना नहीं देखा था।
-मैं जागी हुई थी। मैंने कुछ देखा। -क्या था?
कोई मेरे बिस्तर के कोने में खड़ा मुझे सोते हुए देख रहा था।
जानती हूँ तुम लोग क्या सोच रहे हो, पर परसों रात भी यही हुआ था।
कितना साफ़ दिखाई दे रहा था?
ख़ैर, अंधेरा तो था, पर...
मिस ऑल्ब्राइट, आप कैसी हैं?
तुम। क्या तुम कल रात मेरे कमरे में आए थे?
-आपके कमरे में? -रात के 1:00 बजे।
कौन घटिया आदमी औरतों को सोते हुए देखता है?
अनेट का क्रॉस भी ग़ायब है। क्या तुम यही करते हो?
-बुज़ुर्गों से चोरी करते हो? -जूडिथ...
चाय ठंडी हो रही है।
इससे कोई फ़ायदा नहीं।
-ठीक है। -अच्छा।
अच्छा। ठीक है।
समझ नहीं आता कि क्या करूँ। पुलिस बुलाऊँ क्या?
नहीं! पुलिस मत बुलाना।
आवेश में आकर कुछ मत करना। अब मैं...
तुम शायद सही हो, और मुझे भी वह पसंद नहीं है।
पर, पता है, बाकी सबके लिए,
असली ज़िंदगी और सपने में फ़र्क न कर पाना
डिमेंशिया की निशानी है।
और वे पलक झपकते ही तुम्हारी जाँच कराके दवाइयाँ देने लगेंगे।
यह सही कह रहा है।
वैसे भी, उनकी नज़रों में हममें से कोई भी मानसिक रूप से संतुलित नहीं है।
हाँ, मेरा यकीन करो।
जैसे ही बीमारी का कोई भी संकेत दिखेगा, तुमसे रोगी की तरह पेश आएँगे।
अपने आसपास देखो।
इनमें से कोई यहाँ से बाहर नहीं निकलने वाला।
न थैंक्सगिविंग पर, न क्रिसमस पर, न ही अपने पोते-पोतियों के ग्रेजुएशन पर।
नहीं, जैसे ही वे कमज़ोरी देखते हैं,
तो यहाँ से बस आपकी अर्थी ही जाती है।
मिस ऑल्ब्राइट, सब ठीक तो है?
हाँ। बस थोड़ी ताज़ी हवा खाना चाहती हूँ।
बाहर टहलने के लिए कोई साथी चाहिए।
क्या मतलब है? हम अंदर बंद हैं?
यहाँ रहने वालों की पल-पल ख़बर रखनी होती है।
यहाँ कुछ लोग ख़ुद से वापस आने की हालत में नहीं हैं।
आइए, बैठक में बच्चों की गायक मंडली का रियाज़ हो रहा है।
अपने बाल नोंचना ज़्यादा पसंद करूँगी।
दिन अच्छा गुज़रे, मिस ऑल्ब्राइट।
जॉर्ज?
-तुम कैसे... -उससे फ़र्क नहीं पड़ता।
मेरे साथ चलो।
यह जगह तुम्हारे लिए सही नहीं है।
माफ़ करना।
मैं क्या कर... मैं दाँव लगाऊँ?
दाँव लग चुके हैं और हुकुम की चाल है।
तुम ठीक तो हो?
ज़रूर। मैं शायद...
पता है, मैं शायद एक मिनट के लिए सपने में खो गई थी।
खैर, तुम्हें आदत हो जाएगी।
तुम हर सुबह जागने की एक नई वजह ढूँढ़ लोगी।
बस थोड़ा वक्त दो।
देखो, हम सब एक ही नाव में सवार हैं।
अगर कभी उदासी महसूस हो, तो मुझसे और रूथ से मिलने आ जाना।
हम बगल वाले कमरे में ही हैं।
तुम यहाँ क्या कर रहे हो?
सोचा हम साबित कर सकते हैं कि उतने बूढ़े नहीं जितना सोचते हैं।
रोलेंड!
मैं अपने कमरे में था और दूसरे छोर पर रहने वाली
बेशुमार हसीना के बारे में सोच रहा था,
और हमारे बीच जो नाता जुड़ गया है।
और मैंने सोचा कि शायद...
नहीं। मतलब, मैं बहुत शुक्रगुज़ार...
मतलब, तुम्हारी तवज्जो से ख़ुश हूँ...
पर अभी इसके लिए तैयार नहीं हूँ।
हे भगवान, शायद मुझे ग़लतफ़हमी हो गई।
मुझे लगा तुम राज़ी होगी।
मैं माफ़ी चाहता हूँ।
कोई नुकसान नहीं हुआ।
तेज़ी से काम करते हो, रोलेंड।
-इसका ज़िक्र नहीं करेंगे, ठीक है? -ठीक है।
धत् तेरे की।
कैसा पागलखाना है।
वहाँ कौन है?
रोलेंड?
गहरी साँस लीजिए।
एक और बार।
चूज़ा।
नींबू।
बायाँ हाथ।
दूसरा हाथ।
मेरी राय में इन्हें पार्किंसन्स रोग डिमेंशिया है।
माफ़ कीजिए, क्या?
यह असामान्य नहीं है।
रुको। तुम्हें एमआरआई में डिमेंशिया दिख गया?
अफ़सोस, पर हाँ।
यह कैसे हो सकता है?
प्लीज़, कुछ पल बाहर इंतज़ार कीजिए, मिस ऑल्ब्राइट।
आपकी बेटी के साथ एक-दो बारीकियों पर बात करनी है।
मेरे बिना मेरे इलाज के बारे में बात करोगे? मैं बच्ची नहीं हूँ।
मिस ऑल्ब्राइट, जानता हूँ यह बहुत चौंकाने वाली बात है,
पर अगर हमें अकेला छोड़ दें तो थोड़ी आसानी होगी।
हम क्या कर सकते हैं?
आपकी माँ ने जीवंत सपनों का ज़िक्र किया
जिन्हें वह असली दुनिया से अलग नहीं कर पा रही थीं।
उसकी वजह से वह गिर गईं।
उन्हें हर वक्त देखरेख चाहिए।
वह मेनर में महफ़ूज़ रहेंगी।
यह अहम है कि आप या आपके परिवार का कोई
उनके भ्रम को और बढ़ावा न दे।
उनके लिए यह समझना ज़रूरी हैं कि ये बुरे सपने उनके दिमाग की उपज हैं।
हे भगवान।
चिंता मत कीजिए, मुझे यहाँ काम करते हुए 20 साल से ऊपर हो गए। वह सुरक्षित हैं।
मेरी बात सुनो।
मैंने रात को जो भी देखा है, वह सच है।
पहले मुझे लगा कि वह कोई कर्मचारी होगा, पर अब लगता है कि...
मुझे घर ले चलो।
ज़ाहिर है कि मुझे यहाँ सही नहीं लग रहा है।
माँ, मैं ऐसा नहीं कर सकती।
डॉक्टर की सलाह के खिलाफ़ नहीं जा सकती।
मेरा यकीन क्यों नहीं करती?
माँ...
हम चाहते हैं कि आप बेहतर महसूस करें।
पर आपकी कल्पना हमेशा से ही प्रबल रही है।
हम सब आपका खयाल रखना चाहते हैं।
मैं वादा करती हूँ।
हम जल्द मिलने आएँगे, ठीक?
मेरी मदद करो।
-क्या? -बाहर निकलने में मेरी मदद करो।
इमोजन? चलिए, अंदर चलते हैं।
ठीक है? आइए।
आप आ गईं।
मेरी जान।
आप क्या सोच रही हैं?
परेशान नहीं करना चाहती।
तो कुछ बुरा है।
यह जगह...
इन बीमार, बूढ़े लोगों से घिरकर ऐसा महसूस कर रही हूँ कि...
तो यह तुम्हारा नवासा होगा।
हैलो, मैं रोलेंड हूँ। तुम्हारी नानी का दोस्त।
-हैलो। -आशा करता हूँ।
बहरहाल, तुम्हारे बारे में बहुत सुना है। हाँ?
तुम दोनों बातें करो।
वह बढ़िया लगते हैं।
हाँ, अच्छा तो है।
पर हम उसके दोस्तों के साथ ताश खेलते हैं। कोई राय मत बनाना।
मुझे चलना चाहिए।
पता है, इस सप्ताहांत मेरा बाहर जाने का मन है।
क्या तुम दोनों मुझे लेने आ जाओगे? रविवार को खाने या फ़िल्म देखने चलते...
नहीं, मुझे नहीं लगता कि यह सही होगा।
क्यों?
वे कहते हैं कि अगर आप अभी घर नहीं गईं तो यहाँ बेहतर ढल पाएँगी।
अपने नए दोस्त रोलेंड के साथ वक्त बिताइए। है न? हाँ।
"वे कहते हैं"? अब तुम "उनकी" सुनते हो?
तुम्हें पता है वे मुझे बाहर निकलने का कोड भी नहीं देते?
हे भगवान। माफ़ी चाहती हूँ, सारा मज़ा किरकिरा कर दिया।
फिर आना, ठीक है?
आपकी बाहर निकलने की चाबी।
अच्छा बच्चा।
मैं कल वापस आऊँगा।
चलो भी। बताओ।
क्या तुम लोग...
रुको, तुम लोग गाँजा पी रहे हो?
नहीं।
हे भगवान, तुम लोग गाँजा ही पी रहे हो!
केवल दवाई के तौर पर।
-बस इतनी सी बात है। माफ़ करना। -हाँ...
इसे उगाया है? तभी तुम लोग वे पौधे...
अरे...
तुम दोनों यहाँ कब से रह रही हो?
तुम लोगों ने इसे घर की तरह सजाया है।
सब फैला पड़ा है।
हम कुछ पुराने कपड़े निकाल रहे थे।
हाँ।
सच्ची? मैं देख सकती हूँ?
बेशक। शौक से देखो। अगर कुछ अच्छा लगे तो बताना।
सच में?
-जब यहाँ आई थी तो 20 बरस की थी क्या? -नहीं।
इसे देखकर यही लगता है।
यह तुम्हारा ही होगा।
हाँ।
हे भगवान।
तुम यह रख सकती हो।
तुम्हारी रूममेट की तबियत ठीक नहीं लग रही।
कल रात उसकी हालत और बिगड़ गई थी।
क्या हो रहा है?
हे भगवान!
चलो, जाओ।
तुम सबको डरा रहे हो।
मेरी समझ में नहीं आता। बिल्ले का क्या माजरा है?
अनेट को उससे पहले भी डरते हुए देखा है।
वह ऑज़ी... बेचारा बिल्ला।
वह भाँप लेता है कि कौन मरने वाला है।
बिल्लियाँ होशियार होती हैं।
भले ही हमारी एक टाँग कब्र में हो,
पर कोई नहीं चाहता कि मरने की अगली बारी उसकी हो।
अनेट? तुम ठीक हो न?
डॉक्टर ने ज़ोर दिया है कि आज रात आराम करने लिए यह लें।
ज़ोर दिया है? क्यों?
जब ऑज़ी बदमाशी करता है तो यहाँ के लोग अक्सर घबरा जाते हैं।
मुझे शामक दवा की ज़रूरत नहीं, शुक्रिया।
इससे आपके बुरे सपने भी काबू में आ जाएँगे।
सुनो।
अनेट ने कभी बताया कि उसे क्या दिखता है? अपने सपनों में?
गोली ले लीजिए, जूडिथ। आपको बेहतर नींद आएगी।
तुम निशाने पर आ गई हो।
तुम बच नहीं पाओगी।
उसे ढूँढ़ो।
अनेट!
कोई हमारी मदद करो!
अनेट!
हे भगवान, अनेट!
अनेट!
गैरी, डॉक्टर को बुलाओ, जल्दी!
अच्छा, चलो, अनेट।
आप ठीक हैं?
-हे भगवान। -अनेट, चलो भी।
बेहद अफ़सोस है कि आपको यह देखना पड़ा।
आप आज रात यहाँ रह पाएँगी?
ठीक है।
एमी 7/31 - सी सी 8/13 - एडम 9/2 जेस 9/16 - मैं - इमोजन - जूडिथ
"उसे ढूँढ़ो।"
क्या ढूँढ़ूँ?
भाड़ में जाए यह जगह।
ओह, भगवान का शुक्र है।
तुम्हें नैस्कार बहुत पसंद है...
ख़ैर...
मुझे पक्का नहीं पता।
कोई नहीं।
बहुत कसकर हाथ पकड़ा है। तुम क्या कर रही हो?
-अरे, नहीं! -संभलकर। तुम...
मैंने कभी नहीं उठाया। एक मिनट रुको।
मुझे कुछ आवाज़ सुनाई दी। तुमने सुनी?
चलो भी! मुझे बहुत ठंड लग रही है। आओ चलें!
ठीक है। कितनी चिड़चिड़ी हो।
अगर तुम सज्जन हो, तो अपनी जैकेट दे दो।
वाकई?
तुम लोगों के पास काँटा है?
-हाँ। -मेरे पास काँटा नहीं है।
आप लोगों ने आज जूडिथ को देखा?
नहीं। मैंने तो नहीं देखा।
जूडिथ? मिस ऑल्ब्राइट?
मिस ऑल्ब्राइट लापता हैं।
हे भगवान, वह रहीं!
आपको देखकर जान में जान आई।
हाँ, वह मिल गईं। भगवान का शुक्र है।
यह हुआ कैसे?
क्या मतलब "कोई नुकसान नहीं पहुँचा"?
उन्होंने ढंग के कपड़े भी नहीं पहने हैं।
जॉश। मुझे तुम्हें कुछ बताना है,
पर तुम्हें वादा करना होगा, कि खुले दिमाग से सुनोगे, ठीक?
ज़रूर।
मेरे ख़याल से उस बंगले में कुछ ऐसा है जो हमें मार रहा है।
रुकिए, क्या?
इन सब नामों को देखो।
अनेट, मेरी रूममेट, वह कल रात मर गई।
उसके नाम से पहले वाले सारे लोग भी मर चुके हैं।
मुझे नहीं पता कि वह कौन या क्या है, पर...
इमोजन अगला निशाना है।
और फिर मैं।
मेरी मदद करो। मुझे उस जगह से बाहर निकलना है।
यह साबित करता है कि इसे लिखने वाले की दिमागी हालत ठीक नहीं थी।
हे भगवान। हर कोई मुझे पागल क्यों समझता है?
तुम भी।
जब तुम छोटे थे, तो मैं तुम्हारे बिस्तर के नीचे से
भूत भगाती, तुम्हारी कहानियों को सुनती,
तुम्हारे डर और घर देर से आने पर तुम्हारे बहानों को सुनती।
मुझे तुम पर भरोसा है।
क्या तुम मुझ पर वही भरोसा नहीं कर सकते?
माँ, आप...
आप दोबारा ऐसा नहीं कर सकतीं। कभी भी।
अगर मिस बेंसन का फ़ोन न आया होता... अगर आप न मिलतीं...
मैं क़ैदी नहीं हूँ। मुझे बंद नहीं रखना चाहिए।
यही नियम हैं। दस्तख़त के वक्त माने थे।
अपनी आज़ादी छीनने की इजाज़त नहीं दी थी।
मैं आपको घर नहीं ले जाऊँगी।
आपको खाने पर जाना था, ठीक है, पर डॉक्टर...
वह डॉक्टर नीम-हकीम है। मैं वापस नहीं जाऊँगी।
-"वह डॉक्टर नीम-हकीम है।" -बहुत हुआ।
मैं तुम्हारी माँ हूँ, बेटी नहीं।
मैं अभी वापस आई। बात ख़त्म।
ज़ाहिर है कि वह वहाँ ख़ुश नहीं हैं। उन्हें घर ले जाते हैं।
उन्होंने मुझे आगाह किया था।
मैं हालात को और बदतर नहीं बनाना चाहती।
बदतर? और बदतर कैसे हो सकते हैं?
अपनी आँखें खोलो। उनकी हालत देख नहीं रहे हो?
जान, पता है नानी डरी हुई हैं।
पता है वह परेशान हैं। हम सभी हैं।
यह सभी के लिए मुश्किल वक्त है।
पापा होते तो कोई हल निकाल लेते।
जॉश, मेरी बात सुनो...
उनकी तबियत ठीक नहीं है।
आपका क्या मतलब है?
धत् तेरी!
माँ, वे आपको लेने आए हैं।
नहीं!
-बार्बरा, इस तस्वीर को देखो। -इस तरफ़।
-चलिए। -मुझे अकेला छोड़ दो!
मैं पागल नहीं हूँ।
-उस तस्वीर को देखो। -चलते रहो।
-चलिए। -मुझे वापस नहीं जाना।
ऐसा कैसे कर सकती हो? मैं तुम्हारी माँ हूँ।
मैं तुम्हारी माँ हूँ! यह क्यों किया?
निदेशक कार्यालय
हैलो।
दिसंबर
मरीज़ों की कमरा सूची
रोलेंड बेंसन
रोलेंड बेंसन?
कर्मचारी फ़ोन एक्सटेंशन
मिस बेंसन।
ट्रिश प्राइस और गैरी प्राइस।
धत्।
रूथ कूपर और एलिज़ाबेथ।
अनेट।
इमोजन।
यह क्या है?
जॉश बोल रहा हूँ। संदेश छोड़िए।
जॉश, संदेश मिलते ही यहाँ आ जाओ।
यह बहुत ज़रूरी है, प्लीज़।
हाँ, मैं अपने दफ़्तर में जा रही हूँ।
मैं ज़रा कैलेंडर देख लूँ।
अफ़सोस है कि इस वक्त तो कोई कमरा खाली नहीं है,
पर मेरे ख़याल से... एक हफ़्ते में खाली हो जाएगा।
मैं फ़ौरन आवेदन भेज देती हूँ।
ठीक है। ज़रूर।
शुक्रिया। बाय।
ए, मैं बस...
मैं जानती हूँ। मैं...
लीसल, अंदर आ जाओ, प्लीज़।
312 नंबर की दवाइयों की जाँच करो।
शायद डॉक्टर ने बदल दी थी और मुझे नहीं पता कि क्या...
अच्छा, बढ़िया। हाँ। असल में मैं उन्हें देखने गई थी।
हे भगवान।
जॉश!
-आप ठीक तो हैं? -शुक्र है तुम आ गए।
मुझे बाहर निकलना ही होगा।
फिर से वही बात?
मैं जानती हूँ लोगों को कौन मार रहा है।
रोलेंड।
वह बूढ़ा आदमी जिसके साथ ताश खेलती हैं?
मुझे लगा आपको वह पसंद है।
मैं ख़तरे में हूँ।
मैंने कल से इमोजन को नहीं देखा है।
अगला नाम मेरा है।
निदेशक से बात क्यों नहीं करतीं? वह मदद करेगी।
नहीं, वह उसकी बेटी या फिर उसकी नातिन है।
-मतलब, वह भी मिली हुई है। -किसमें?
जो बुरे सपने मैं देख रही थी?
उनके पीछे इस आदमी का हाथ है।
और उसके दोस्तों का भी।
और वे सब कर्मचारियों के रिश्तेदार हैं। यह अजीब बात है न?
हाँ, बहुत ही अजीब बात है।
हाँ।
रुकिए, आपने कहा था कि जो देखा वह इंसान नहीं था।
नहीं। वे नहीं होंगे।
या हो भी सकते हैं?
हो सकता है वे बदल जाते हों...
रात होते ही वे बन जाते हों... कुछ और।
मुझे नहीं... समझ नहीं आ रहा। पता नहीं...
आप क्या बात कर रही हैं?
मैंने रेस्तरां में रोलेंड की एक तस्वीर देखी थी, गलियारे में।
वह 40 साल पहले भी ऐसा ही दिखता था।
जानती हूँ सुनने में अजीब है, पर यही सच है।
डॉक्टरों ने कहा था...
आप हमें यकीन दिलाने की कोशिश करेंगी कि आप चीज़ें देख रही हैं।
क्या तुम भी यही सोचते हो?
कि मैं पागल हूँ?
उसने कहा कि आपको...
क्या? डिमेंशिया है?
वह डॉक्टर एक ढोंगी है।
और साज़िश का हिस्सा है, मैं साबित कर सकती हूँ।
कहाँ चली गई?
आप क्या ढूँढ़ रही हैं?
वह फ़ाइल।
कौन सी फ़ाइल?
वह ग़ायब हो गई। यहीं पर थी। कोई उसे ले गया।
-उसमें क्या था? -मेरे दिमाग का स्कैन।
और उन दूसरे लोगों के स्कैन जिन्हें वही रोग बताया गया।
सबके सब हूबहू हैं।
वे नकली हैं, जॉश।
दिमाग के स्कैन?
आपको कैसे पता कि वे दिमाग के स्कैन हैं
और यह कि वे थोड़े अलग हैं और कोई उन्हें ले गया?
मुझे नहीं पता। कहना तो नहीं चाहता, पर यह पागलपन लगता है।
तुम ठीक कह रहे हो।
मुझे चलना चाहिए। वापस जाना होगा।
तुम अभी तो आए हो।
हाँ, डिनर के लिए घर पहुँचना है।
क्या तुम कल मिलने आओगे?
कल? मुझे नहीं लगता। मुझे...
इस हफ़्ते बहुत काम है। अगले हफ़्ते पक्का आऊँगा।
अगले हफ़्ते?
हाँ।
गुड नाइट, नानी।
-सोने का वक्त हो गया। -अभी नहीं।
बहुत रात हो चुकी है।
रुको। वह क्या है?
आपके हाथ-पैर बाँधने का आदेश मिला है।
नहीं।
जूडिथ, यह आपकी भलाई के लिए है।
ताकि आप बिस्तर से गिर न जाएँ।
मैंने कहा नहीं।
नहीं! मुझे छोड़ो!
रुक जाओ! नहीं!
नहीं, मुझे छुओ मत!
-तुम नहीं! -जूडिथ, शांत हो जाइए।
-अपने पैर एक साथ लाइए। -रुक जाओ!
-ज़रा इन्हें पकड़ो, प्लीज़। -छोड़ो!
-शांत हो जाइए!
नहीं! मुझे यह नहीं चाहिए!
इसी वक्त शांत हो जाइए!
-लेट जाइए! -नहीं!
बहुत अच्छे।
तुमने कहा था कि लोगों की मदद करोगी।
तुम्हारे दादा को तुम पर गर्व होगा न?
मैंने एक बार डॉ. गेगन को कहते सुना था
कि जब भी कोई चीज़ मन में घबराहट पैदा करे,
तो अपनी आँखें बंद करके पाँच तक गिनना चाहिए।
जब फिर से आँखें खोलोगे,
तो जो भी देखा या सुना हो, वह गायब हो जाएगा।
वाकई?
पाँच तक गिनो?
यह कैसी बेहूदी सलाह है?
-मुझे आप पर विश्वास है। -क्या?
पर आपको आज रात ऐसे ही बंधे रहकर साथ देना होगा।
मुझ पर इनकी नज़र है, पर पता है क्या चल रहा है।
मैं आपको देखने आऊँगी और कल सुबह बात करेंगे, ठीक है?
-हाँ। -ठीक है।
बचाओ! मुझे बचाओ!
मुझे बाहर निकालो!
मुझे बचाओ!
हे भगवान। वे सही हैं। मैं पागल हो रही हूँ!
एक, दो,
तीन, चार, पाँच।
गुड मॉर्निंग, जूडिथ।
लीसल कहाँ है?
वह कुछ समय तक वापस नहीं आएगी।
उसने कहा था कि मिलने आएगी।
बीमार थी, छुट्टी ले ली।
क्या?
-मुझे अफ़सोस है। -नहीं।
पता है आप दोनों की अच्छी जमती है।
आशा है कि हम दोनों भी दोस्त बन सकते हैं, हाँ?
इमोजन।
निकलने में मदद करो।
इमोजन, चलिए।
इमोजन।
और अब पाँचवाँ स्थान और फिर घूम जाइए।
बहुत सुंदर मुद्रा है।
ओह, नहीं!
नहीं!
मैंने देखा, दीवार पर लगी तस्वीरों और आपके इन दोस्तों को।
देखिए।
मुझे लगा कि इसका कोई मतलब होगा, तो इंटरनेट पर खोजा
और यह एक केल्टिक मुहर है,
बलूत के पेड़ की प्रतीक,
जो दीर्घायु और संपोषण का चिह्न है।
जैसे कि जीवन-वृक्ष। आप समझ रही हैं?
-केल्टिक? -हाँ।
तो?
तो, आपने सही कहा था। आप पागल नहीं हो रही हैं।
आप सही हैं। यहाँ पर कुछ गड़बड़ है...
पता नहीं क्या है, पर जादू-टोने का मामला लगता है।
पर मुझे नहीं लगता आपको यहाँ रहकर पता करना चाहिए।
पर मैं यूँ जा नहीं सकती। हमें कुछ तो करना ही होगा।
हम पुलिस के पास जाएँगे।
पर उसके लिए सबूत चाहिए होंगे।
यकीन मानो, उसके बिना वे भरोसा नहीं करेंगे।
मैं... यकीन न करने के लिए माफ़ी चाहता हूँ।
चलो। इससे पहले नर्स आए, यहाँ से निकलते हैं।
रोलेंड से शुरुआत करते हैं।
रोलेंड?
-दरवाज़े पर पहरा दो। -ठीक है।
आप क्या ढूँढ़ रही हैं?
कुछ भी जो जुर्म की ओर इशारा करे।
जैसे क्या?
पता नहीं। देगची, झाड़ू...
अगर कोई आए तो मुझे बता देना।
हे भगवान, वे स्कैन।
हाँ।
मुझे पता था। पता था कि मैंने अपना कंघा नहीं गुमाया था।
वह क्या है?
छी। उसके बाल हैं?
मुझे यकीन है ये मेरे हैं।
हे भगवान। कितना बदज़ात आदमी है।
एक मिनट रुको।
धत् तेरे की।
कोई आ रहा है। आइए। बिस्तर के नीचे छिपिए, जल्दी।
जल्दी कीजिए!
चलिए! जल्दी कीजिए!
नहीं! आप क्या कर रही हैं? सत्यानाश!
रोलेंड?
वह कहाँ...
आखिर साला गया कहाँ?
ज़बान संभालकर।
ख़ुद को देखिए, कितनी गाली देती हैं।
मुझे गाली देने का हक़ है। तुम 17 साल के हो।
हे भगवान!
बाप रे!
-वह क्या था? -सब ठीक हो जाएगा।
-वह क्या था? -हमें उनका पीछा करना होगा।
मुझे पता है वह कहाँ जा रहा है।
-तुम्हें नया कोड मालूम है? -हाँ, पर...
हाँ। वक्त ज़ाया नहीं करते हैं।
हमें जाना होगा।
यह क्या...
इस तरफ़।
मुझे अपना सेलफ़ोन देना।
मेरे दादा-दादी ने यह दिया था।
मुझ पर इनकी नज़र है, पर पता है क्या चल रहा है।
बीमार थी, छुट्टी ले ली।
ओह, लीसल।
बत्ती बंद करो।
इससे पहले कि हम आगे बढ़ें, अगर कोई भी मुसीबत खड़ी हुई,
कोई भी,
तो जितना तेज़ हो सके तुम भाग जाना।
मैं दौड़ नहीं सकती, पर मेरे पास खोने को बहुत कम है।
-मैं नहीं... -भागना होगा।
मैं आपके बिना कहीं नहीं जाऊँगा।
आप चिक हैं तो मैं विल्बर।
ठीक है।
ठीक है, चलो यह करते हैं।
वे चुड़ैलें हैं! पक्की चुड़ैलें हैं! हे भगवान।
वह तो दिख रहा है।
जंगल के स्वामी, हमारे बीच आपका स्वागत है।
इस घेरे में, हम बंधे हुए हैं।
हम अपने शरीर की नश्वरता मंज़ूर नहीं।
अपने दूत मिनियन के ज़रिए, एक बार फिर हमें कमज़ोर को आहार बनाने की अनुमति दें,
कि उनकी शक्ति को सोखकर हम अपनी शक्ति की पुन: पूर्ति करें,
उनके बुरे स्वास्थ्य से हम फूले-फलें
और उनकी मौत के बाद ज़िंदा रहें।
जीवन-वृक्ष, भेजिए अपने दूत मिनियन को हमारे लिए आहार बनाने
और बची शक्ति को हर लेने के लिए
जूडिथ ऑल्ब्राइट की।
नहीं!
जॉश, नहीं! नहीं, उसे...
उसे जाने दो!
जूडिथ, मुझे शुरू से पता था कि तुम बहुत चालाक हो।
बचाओ!
यहाँ बचाने कोई नहीं आएगा।
तुम यह क्यों कर रहे हो?
ज़ाहिर सी बात नहीं है?
अपनी बीवी की मानसिक हालत बिगड़ते देखी,
धीरे-धीरे करके, और फिर उसने हमारी पोती को भी पहचाना बंद कर दिया।
मैं कभी उस हाल से नहीं गुज़रने वाला।
और जिन लोगों को मारते हो?
उनकी आत्माओं का बलिदान हमें ज़िंदा रखता है।
और पहले से ही उनका एक पैर कब्र में था।
अगर मौत को झाँसा देना है, तो उसकी कीमत भी चुकानी पड़ेगी।
पर आधी रात से भोर होने तक,
उस जादूगरी के अंतराल में,
मुझे हर रात फिर से जवान होने को मिलता है।
जो किशोर मैंने जंगल में देखे थे, वे तुम लोग थे।
अद्भुत।
कोई ज़ाती दुश्मनी नहीं है, जूडिथ, ज़रा घिसीपिटी बात के लिए माफ़ करना।
मैं तुम्हें बहुत पसंद करता हूँ, पर कुछ अंडे फोड़े बिना
ऑमलेट नहीं बनाया जा सकता।
नहीं!
नहीं! मेरी समझ में नहीं आ रहा है।
ये तुम्हारे बाल हैं, रोलेंड।
उसे छोड़ दो, वरना मैं इस पेड़ को जलाकर राख कर दूँगी।
नहीं!
जूडिथ, रुको।
इसका अंत ऐसा होना ज़रूरी नहीं है।
एक और तरीका भी है।
हम अपने बीच तुम्हारा स्वागत करते हैं।
तुम दोनों का।
तुम उस पेड़ को नष्ट कर सकती हो,
और फिर उस बंगले के बाकी लोगों के साथ रहकर
धीरे-धीरे मरने का इंतज़ार कर सकती हो।
और, नौजवान, तुम इसकी सेहत बिगड़ते,
इसे अपना आपा खोते और तुम्हें न पहचानने की हालत में देख सकते हो।
या तुम हमारे साथ शामिल होकर फिर से जवान बन सकती हो।
हमेशा के लिए तंदुरुस्त और फुर्तीली।
अपनी ज़िंदगी का सबसे खुशनुमा वक्त याद करो,
जब सब कुछ रोमांचक था,
तुम्हारे पास मकसद था, लोग तुम्हें चाहते थे।
वो सब याद करो जो तुमने खोया है।
याद करो वह एहसास, वे खुशी के पल,
सब कितना आसान था, तुम कितनी बेफ़िक्र थी।
हम तुम्हें वह सब वापस दे सकते हैं।
और तुम्हारे पास एक जवान इंसान है, जैसे मेरी एलिज़ाबेथ या ट्रिश का गैरी,
जो मदद कर सकता है और यह राज़ रख सकता है।
यह एक बेहतरीन साझेदारी है।
वे सारे बेचारे लोग,
इमोजन, अनेट, भगवान जाने और कितने लोग।
जिन ज़िंदगियों को तुम कुर्बान करती हो।
क्या वे वाकई ज़िंदा हैं?
वे बस साँस ले रहे हैं, मौत का इंतज़ार करते हुए, वे साये हैं।
तुम्हारा भविष्य भी वही है, जूडिथ। तुम देख नहीं रही?
हम बस उनके कष्ट को जल्दी खत्म कर रहे हैं।
यह दरियादिली है।
असल में बहुत छोटी कीमत चुकानी पड़ रही है।
तुम्हारे पास और क्या विकल्प है?
एक दुर्बल शरीर में एक बेमानी जीवन।
ज़रा सोचो, जूडिथ।
न लंगड़ाना पड़ेगा, न दर्द होगा, न कोई बीमारी होगी।
हम नाचते हैं, जूडिथ। हर रात नाचते हैं।
ज़रा इस बारे में सोचो।
और, तुम, नौजवान, तुम जिससे प्यार करते हो,
उसे धीरे-धीरे खोने के दर्द से कभी रूबरू नहीं होगे।
न ही अपने पिता की तरह, उसे मरता देखोगे।
याद है वह कितना मुश्किल था?
और कैसे तुम्हारी नानी ने तुम्हारा साथ दिया था?
जब यह मर जाएगी तो तुम्हारा साथ कौन देगा, जॉश?
जूडिथ, यह जॉश की ख़ातिर करो।
नानी, प्लीज़...
मुझे अकेला मत छोड़िए।
जन्मदिन मुबारक हो, प्यारी जूडिथ
जन्मदिन मुबारक हो
सालों-साल जियो
बार्बरा!
-यहाँ आओ, जान। -जन्मदिन मुबारक हो।
जॉश, मेरा बच्चा।
यह उम्र ग़लत नहीं है?
लगा इससे पुरानी यादें ताज़ा हो जाएँगी।
कितनी प्यारी बात है।
दोस्तो, मेरा नवासा।
यह यहाँ नौकरी शुरू करने वाला है, कमाल की बात है न?
यह मुझे जवान रखता है।
-किसी को केक चाहिए? -सभी खाते हैं।
संवाद अनुवादक श्रुति शुक्ला
रचनात्मक पर्यवेक्षक शीला सिजिन मैथ्यूज़